
NR. SC2020- 17220/28.07.2020
REFERAT DE APROBARE A  PROIECTULUI DE HOTĂRÂRE
privind acordul Consiliului Local pentru efectuarea lucrărilor de Reabilitare a Ceasului Floral amplasat în Timișoara, înscris în CF 448135, Top 448135
Motivul emiterii proiectului de hotărâre
1. Descrierea situatiei actuale

Ceasul floral existent este construit în jurul anilor 1970 pe locul fostei cazarme Transilvania, are multe defecte generate de deplasarea fundațiilor ca urmare  a fundării în umpluturi sub limita de îngheț, la cca 0,60 m față de cota terenulului natural, deplasări  care au produs degradări mari la pereții interiori și în anumite zone de alipire a zidului de sprijin din spatele ceasului. Clădirea ceasului nu este prevăzută cu stâlpișori și centuri de consolidare structurală ceea ce a favorizat deschiderea fisurilor și mai mult ca urmare a deplasărilor  fundațiilor și a fenomenului de gelivitate clădirea rămânând fără tencuieli.  
Interventia va fi de natura structurală și estetica -reabilitarea și consolidarea elementelor structurale degradate, în spiritul construcției și întregii zone. Se vor reabilita elementele atât interioare, cât și exterioare cu tencuieli decorative. Se vor replanta flori și se vor realiza aranjamente florale în jardinierele existente care vor fi reparate și finisate. Se va demola structura jardinierelor laterale după ce se va evacua pământul din spatele acestor ziduri și se vor reface jardinierele din b.a. cu scurgeri pentru evacuarea apei de ploaie în afara ariei de influența a fundațiilor, conform expertizei nr.33/2019 realizată de Ing. Domsa Valentin.
 Ceasul floral existent se află în zona de protecție a sitului urban „Cetatea Timisoara”, cu cod LMI TM-II-s-A-06095, la limita cu zona verde. Intervențiile propuse vor fi făcute în spiritul clădirii și întregii zone în scopul de a-i pune în valoare potențialul. Cromatica va păstra caracterul tradițional.
Se propune amplasarea unui panou publicitar (volumetrie pe structura metalică) pe tuburile montate vertical la cota +7,00 m. Se renunță la copertina metalică din partea de acces și la împrejmuirea ceasului cu un gard transparent, propuse inițial.

2. Schimbări preconizate și rezultate așteptate

Obiectivele majore ale Primăriei Municipiului Timișoara au ca scop dezvoltarea urbei  pe multiple planuri, dar cu prioritate pe acele planuri care readuc în valoare obiectivele simbol pentru oraș, respectiv puncte de atracție pentru vizitatori și o îmbunătăţire a calităţii vieţii locuitorilor ei.
3. Concluzii
Ceasul va fi consolidat conform expertizei tehnice. Se reconstruiește structura din tuburi din beton armat care se va încastra într-o fundație radier din beton armat așezată pe un strat de fundare stabilizat format dintr-o pernă de balast . Jardinierele au fost construite pe fundații din beton din zidărie din cărămidă plină. Ca urmare a infiltrației apei în anotimpul rece urmat apoi de îngheț și dezgheț s-a distrus peretele jardinierei și s-a prăbușit. Jardinierele trebuiau construite din beton armat cu guri de scurgere a apelor pluviale și din zăpada care se topește fără fi supuși pereții la împingerile pământului din jardiniere  la îngheț dezghet . Se recomandă refacerea lor din beton armat, conform expertizei nr.33/2019 realizată de Ing. Domsa Valentin.

